
R E P U B L I K A   H R V A T S K A

R J E Š E N J E

Trgovački sud u Splitu, Stalna služba u Dubrovniku, po sucu ovog suda Anki Muhoberac, a po prijedlogu sudskog savjetnika Petronele Jakobušić, u pravnoj stvari podnositelja zahtjeva FINANCIJSKE AGENCIJE, Regionalni centar Split,  Podružnica Dubrovnik, Dubrovnik, Vukovarska 2, za provedbu skraćenog stečajnog postupka nad dužnikom  KOSIJER d.o.o., MBS:, 090019939, OIB: 00409059467, Pločice, Molunat 38, dana 11. travnja 2017. godine 

r i j e š i o    j e

I. Obustavlja se skraćeni stečajni postupak nad dužnikom KOSIJER d.o.o., MBS:, 090019939, OIB: 00409059467, Pločice, Molunat 38.

II. Pokreće se postupak radi utvrđenja pretpostavki za otvaranje stečajnog postupka (prethodni postupak) nad dužnikom KOSIJER d.o.o., MBS:, 090019939, OIB: 00409059467, Pločice, Molunat 38te će se postupak voditi pod novim poslovnim brojem.


Obrazloženje


	Financijska agencija RC Split, Podružnica Dubrovnik je podnijela ovom sudu 31. ožujka 201.. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 25. ožujka 2016. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 458.867,14 kuna, da nema zaposlenih, da ima otvorene račune kod OTP banka Hrvatska d.d., Hrvatska poštanska banka d.d., Kreditna banka Zagreb d.d. kao i da nema zaplijenjenih sredstava na ime predujma za namirenje troškova stečajnog postupka.

Sukladno čl. 428. Stečajnog zakona (NN 71/15, dalje u tekstu SZ-a) sud će provesti skraćeni stečajni postupak ako dužnik (a) nema zaposlenih, (b) u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, (c) nisu ispunjene pretpostavke za pokretanje drugog postupka radi brisanja iz sudskog registra.

Prema čl. 431. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka, te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje, pa će sud po službenoj dužnosti donijeti rješenje o otvaranju i zaključenju skraćenoga stečajnog postupka. 

U konkretnom slučaju nisu ispunjene pretpostavke za otvaranje i zaključenje stečajnog postupka, budući da iz podneska vjerovnika Republika Hrvatska, Ministarstvo financija, Porezna uprava od 10. svibnja 2016.godine (list spisa 8), te uvjerenja o vozilima u vlasništvu Porezne uprave , Područni ured Dalmacija od 01. travnja 2016. godine ima vozilo Renault 1.2 Alize/Kangoo godina proizvodnje 2008.,  (list spisa 9) i to čija vrijednost prema sada dostupnim podacima od Porezne uprave, Područni ured Dalmacija, Ispostava Dubrovnik od 01. prosinca 2016. godine iznosi 30.939,00 kuna (list spisa 14), te bi bila dovoljna za namirenje osnovnih troškova postupka. 

Sukladno čl. 433. SZ-a ako nisu ispunjene pretpostavke za istodobno otvaranje i zaključenje skraćenoga stečajnog postupka prema čl. 431. SZ-a, sud će obustaviti skraćeni stečajni postupak i odgovarajućom primjenom općih odredbi stečajnoga postupka donijeti rješenje o pokretanju prethodnoga postupka odnosno otvaranju stečajnoga postupka.

Prema čl. 115. SZ-a na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

Zbog navedenog, na temelju navedenih propisa, odlučeno je kao u  izreci. 


U Dubrovniku, 11. travnja 2017. godine


								Sudac:

								Anka Muhoberac, v.r. 

 


UPUTA O PRAVNOM LIJEKU

Protiv toč. I. ovog rješenja dopuštena je žalba. Žalba se izjavljuje Visokom trgovačkom sudu  u roku od 8 (osam) dana od dana dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova putem ovog suda Žalba ne zadržava provedbu rješenja.
Protiv  toč. II. ovog rješenja nije dopuštena posebna žalba (115. st. 1. SZ-a).


DN-a:

- dužniku, 
- FINA, Podružnica Dubrovnik, elektronskom poštom i putem e oglasne ploče,
- OTP banka Hrvatska d.d.,
- Hrvatska poštanska banka d.d..
- Kreditna banka Zagreb d.d.
- mrežna stranica e-oglasna ploča.

